MT Il-Ġurnal Uffiċjali tal-Unjoni Ewropea C 184/1

Avviż għall-attenzjoni ta’ ċerti persuni u entitajiet soġġetti għall-miżuri restrittivi previsti fid-Deċiżjoni tal-Kunsill 2014/145/PESK u fir-Regolament tal-Kunsill (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina

(2016/C 184/01)

L-informazzjoni li ġejja qed tinġieb għall-attenzjoni tas-Sur Vladimir Andreevich KONSTANTIOV (nru 2), is-Sur Rustam Ilmirovich TEMIRGALIEV (nru 3), is-Sur Anatoliy Alekseevich SIDOROV (nru 20), is-Sur Andriy Yevgenovych PURGIN (nru 45), is-Sur Viacheslav PONOMARIOV (nru 54), is-Sur Alexander KHRYAKOV (nru 65), is-Sur Vasyl NIKITIN (nru 67), is-Sur Aleksey Vyacheslavovich KARYAKIN (nru 68), is-Sur Sergei Orestovoch BESEDA (nru 78), is-Sur Pavel Yurievich GUBAREV (nru 82), is-Sinjura Ekaterina Yurievna GUBAREVA (nru 83), is-Sur Vladimir ANTYUFEYEV (nru 87), is-Sur Konstantin Valerevich MALOFEEV (nru 93), is-Sur Alexander Vladimirovich ZAKHARCHENKO (nru 96), is-Sur Vladimir KONONOV (nru 97), is-Sur Miroslav Vladimirovich RUDENKO (nru 98), is-Sur Gennady Nikolaiovych TSYPKALOV (nru 99), is-Sur Oleg Vladimirovich BEREZA (nru 101), is-Sur Aleksandr Akimovich KARAMAN (nru 103), is-Sur Sergey Yurievich KOZYAKOV (nru 120), is-Sur Oleg Konstantinovich AKIMOV (nru 121), is-Sur Aleksandr Igorevich KOFMAN (nru 124), is-Sur Ravil Zakarievich KHALIKOV (nru 125), is-Sur Yevgeniy Eduardovich MIKHAYLOV (nru 129), is-Sur Ihor Vladymyrovych KOSTENOK (nru 130), is-Sur Sergey Yurevich IGNATOV (nru 140), is-Sur Aleksandr Yurievich TIMOFEEV (nru 142), u l-“Vostok battalion” (entità elenkata taħt nru 11), State Unitary Enterprise of the Republic of Crimea “National Institute of Wine ‘Magarach’” (entità elenkata taħt nru 19), Cossack National Guard (entità elenkata taħt nru 29), Sparta battalion (entità elenkata taħt nru 30), Somali battalion (entità elenkata taħt nru 31), Zarya battalion (entità elenkata taħt nru 32), Prizrak brigade (entità elenkata taħt nru 33), Oplot battalion (entità elenkata taħt nru 34), Kalmius battalion (entità elenkata taħt nru 35), Death battalion (entità elenkata taħt nru 36), li jidhru fl-Anness għad-Deċiżjoni tal-Kunsill 2014/145/PESK (1) u fl-Anness I għar-Regolament tal-Kunsill (UE) Nru 269/2014 (2) dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina.

Il-Kunsill qed jikkunsidra jżomm il-miżuri restrittivi kontra l-persuni u l-entitajiet imsemmijin hawn fuq b’dikjarazzjonijiet tar-raġunijiet ġodda. Dawk il-persuni u l-entitajiet huma b’dan infurmati li jistgħu jippreżentaw talba lill-Kunsill biex jiksbu d-dikjarazzjonijiet tar-raġunijiet maħsubin għall-elenkar tagħhom fil-lista, qabel is-27 ta’ Mejju 2016, fl-indirizz li ġej:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË indirizz elettroniku: sanctions@consilium.europa.eu

Il-persuni u l-entitajiet ikkonċernati jistgħu jippreżentaw fi kwalunkwe ħin talba lill-Kunsill, flimkien ma’ kwalunkwe dokumentazzjoni ta’ appoġġ, biex id-deċiżjoni li jiġu inklużi u miżmuma fil-lista tiġi kkunsidrata mill-ġdid, fl-indirizz ipprovdut hawn fuq. Tali talbiet jiġu kkunsidrati meta jiġu riċevuti. B’rabta ma’ dan, l-attenzjoni tal-persuni u l-entitajiet ikkonċernati tinġibed għar-reviżjoni regolari mill-Kunsill tal-lista. Sabiex it-talbiet jiġu kkunsidrati fir-reviżjoni li jmiss, huma għandhom jiġu ppreżentati sat-3 ta’ Ġunju 2016.

(1) ĠU L 78, 17.3.2014, p. 16.

(2) ĠU L 78, 17.3.2014, p. 6.